# Mohammad Shahabuddin

Mohammed Shahabuddin, també conegut com Shahabuddin Chuppu (Bangla Desh, 10 de desembre de 1949) és un jurista, polític que exerceix com a President de Bangla Desh des de l'abril de 2023. Va ser nominat per la Lliga Awami com a candidat a les eleccions presidencials de 2023. Abans d'esdevenir President, ha exercit nombroses funcions al sector públic, com ara jutge de districte i de sessions i comissionat de la Comissió Anticorrupció entre 2011 i 2016.

## Biografia

Shahabuddin va néixer el 10 de desembre de 1949 al districte de Pabna, a l'antiga Bengala Oriental, domini del Pakistan (actual Bangla Desh). Els seus pares eren Sharfuddin Ansari i Khairunnessa.
Shahabuddin va anar a l'escola Purbatan Gandhi de Pabna fins que va ser admès a l'Acadèmia Radhanagar Majumdar quan cursava quart curs. Després de passar l'examen de secundària el 1966, va anar al Govern Edward College de Pabna on es va llicenciar el 1972. Durant la seva etapa com a estudiant va participar activament en els moviments d'alliberament de Bangla Desh i la guerra d'alliberament.
Un cop llicenciat, va realitzar un postgrau en Psicologia a la Universitat de Rajshahi el 1974, i després va continuar els estudis al Martyr Advocate Aminuddin Law College el 1975.
Va esdevenir un líder estudiantil de la Lliga Awami a finals de la dècada de 1960 i principis de la dècada de 1970, arribant a ser el coordinador del districte de Pabna de la Shadhin Bangla Chatro Shongram Parishad. Va participar en la Guerra d'Alliberament com a lluitador per la llibertat (freedom fighter). Va ser empresonat durant tres anys després de l'assassinat del Sheikh Mujibur Rahman el 1975.
El 1982, Shahabuddin es va incorporar com a Jutge Adjunt del Departament Judicial del Servei Civil de Bangla Desh (BCS). Va ser escollit com a secretari general de l' Associació de Serveis Judicials el 1995 i el 1996.
Shahabuddin va ser designat pel Ministeri de Dret, Justícia i Afers Parlamentaris per servir de coordinador en el judici per processar els assassins de Bangabandhu Sheikh Mujibur Rahman. Va exercir com a comissari electoral a la Lliga Awami del Consell Nacional de Bangla Desh del 2022.

### President de Bangla Desh

El febrer de 2023, Shahabuddin va dimitir del consell d'administració d'Islami Bank Bangladesh Limited després de ser elegit president de Bangla Desh, càrrec que ocupava des del 2017. El 5 d'agost del 2024, després que una onada de protestes a tot el país va provocar que la primera ministra en funcions, Sheikh Hasina, fugís a l'Índia, va emetre una ordre d'alliberament de Khaleda Zia, rival de Hasina i empresonada des de 2018.

### Vida familiar

Shahabuddin està casat amb Rebecca Sultana, una antiga secretària conjunta del govern de Bangla Desh. Junts tenen un fill. En el seu honor, un parc construït pel municipi de Pabna l'any 2020 va rebre el nom de "Parc d'atraccions Bir Mukti Joddha Mohammad Sahabuddin Chuppu".

## Referències

* ↑ https://bangabhaban.portal.gov.bd/site/biography/98df052f-9432-4c43-acb2-9bc91b9f0e90/জীবনালেখ্য
* ↑ «AL nominates Shahabuddin Chuppu for country's next President» (en anglès). The Business Standard, 12-02-2023. [Consulta: 12 febrer 2023].
* ↑ Arafat, Aditya. «অবসরে থাকছেন বদিউজ্জামান, সুপ্রিম কোর্টে ফিরছেন চুপ্পু» (en bengalí). BanglaNews24, 13-03-2016. [Consulta: 15 febrer 2023].
* ↑ of Bangladesh, United. «Profile of Md Shahabuddin Chuppu». Daily Sun, 12-02-2023. Arxivat de l'original el 2023-02-13. [Consulta: 13 febrer 2023].
* ↑ Sheikh, Emran Hossain. «কেন রাষ্ট্রপতি পদে আ.লীগের পছন্দ সাহাবুদ্দিন চুপ্পু?» (en bengalí). Bangla Tribune, 12-02-2023. [Consulta: 15 febrer 2023].
* ↑ «Md Shahabuddin elected 22nd president of Bangladesh» (en anglès). The Business Standard, 13-02-2023. [Consulta: 13 febrer 2023].
* ↑ «Md Shahabuddin elected 22nd president of Bangladesh» (en anglès). The Business Standard, 13-02-2023. [Consulta: 13 febrer 2023]."Md Shahabuddin elected 22nd president of Bangladesh".
* ↑ Desk, Tribune. «Shahabuddin Chuppu becomes president-elect». Dhaka Tribune, 12-02-2023. Arxivat de l'original el 2023-02-13. [Consulta: 13 febrer 2023].
* ↑ Desk, Tribune. «Shahabuddin Chuppu becomes president-elect». Dhaka Tribune, 12-02-2023. Arxivat de l'original el 2023-02-13. [Consulta: 13 febrer 2023].Desk, Tribune (12 February 2023).
* ↑ «President-elect Shahabuddin resigns from Islami Bank’s board» (en anglès). The Daily Star, 13-02-2023. [Consulta: 16 abril 2023].
* ↑ «Khaleda Zia, ex-Bangladesh PM and Sheikh Hasina rival, to be released from jail» (en anglès). Hindustan Times, 05-08-2024. [Consulta: 22 agost 2024].
* ↑ Farhin Antara, Nawaz. «BNP says it is unconcerned by presidential election». Dhaka Tribune, 12-02-2023. Arxivat de l'original el 2023-02-13. [Consulta: 13 febrer 2023].
* ↑ «পাবনায় 'মুক্তিযোদ্ধা মোহাম্মদ সাহাবুদ্দিন চুপ্পু বিনোদন পার্ক' উদ্বোধন» (en bengalí). , 01-07-2020 [Consulta: 12 febrer 2023].